Xeylêk şaristananê Ewropa de pê aktîvîteyan şehîdê menga gulane ameyî yadkerdene.
St Gallen
Rayberîya TCŞyî de Merkezê Komelê Demokratîkî yê Kurdan (NCDK) de aktîvîteya yadkerdişî ameye kerdene. Xeylêk kesî tewrê aktîvîte bîyî. Aktîvîte pê sloganê 'Şehîdî nêmirenî' qedîyaye.
Paris
Aktîvîteya yadkerdişî de  şehîdanê menga gulane reyde şehîd Baran Çîçek (Ciwan Amed) zî ame yadkerdene. Aktîvîte de derheqê şehîda de sînevîzyonêk ame mojnayene.
Villiers Le Bel
Banlîyoyê Parisî de şehîdê menga gulane bi aktîvîtêke ameyî yadkerdene.
Marsilya
Aktîvîte pê deqayêkê rêzgirewtişî dest pêkerd. Qiseykerdişan de ame vatene ke pê wayîrvejîyayîşê vîrameyîşê şehîdan kurdî do ser bikewê. Çalakîye de posterê şehîdan û Rayberê Şarê Kurdî Abdullah Ocalanî ameyî akerdene.
Erivan
Keyeyê Şarî yê Erivanî de şehîdî pê aktîvîteyêke ameyî yadkerdene. Aktîvîte de bale ameye antene hêrişanê vera Zap, Metîna û Avaşînî ser  û xoverdayîşê gerîlayan ame selamkerdene.
